CELEX: 32011D0718
Language: hu
Date: 2011-10-28 00:00:00
Title: A Bizottság végrehajtási határozata ( 2011. október 28. ) az Egyiptomból importált görögszénamagvakra, valamint egyes magvakra és babfélékre vonatkozó szükségintézkedésekről szóló 2011/402/EU végrehajtási határozat módosításáról (az értesítés a C(2011) 7744. számú dokumentummal történt) EGT-vonatkozású szöveg

1.11.2011   
            
            
               HU
            
            
               Az Európai Unió Hivatalos Lapja
            
            
               L 285/53
            
         A BIZOTTSÁG VÉGREHAJTÁSI HATÁROZATA
   (2011. október 28.)
   az Egyiptomból importált görögszénamagvakra, valamint egyes magvakra és babfélékre vonatkozó szükségintézkedésekről szóló 2011/402/EU végrehajtási határozat módosításáról
   (az értesítés a C(2011) 7744. számú dokumentummal történt)
   (EGT-vonatkozású szöveg)
   (2011/718/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának i. és iii. alpontjára,
   mivel:
   
               (1)
            
            
               A 178/2002/EK rendelet megállapítja az Unió és az egyes tagállamok szintjén az élelmiszerekre és takarmányokra vonatkozó általános elveket és különösen az élelmiszer- és takarmánybiztonságra vonatkozó alapelveket. A rendelet szükségintézkedéseket határoz meg arra az esetre, amikor nyilvánvaló, hogy egy harmadik országból behozott élelmiszer vagy takarmány valószínűleg komoly kockázatot jelent az emberi egészségre, az állatok egészségére vagy a környezetre, és az érintett tagállam(ok) által hozott intézkedésekkel ezt a kockázatot nem lehet eredményesen csökkenteni.
            
         
               (2)
            
            
               Az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendelet (2) megállapítja az élelmiszer-higiéniáról szóló általános szabályokat. Ezek a szabályok a közvetlen emberi fogyasztásra szánt magvak és babfélék előállításával kapcsolatos higiéniai követelményeket is magukban foglalnak, amelyeket az élelmiszer-ipari vállalkozóknak be kell tartaniuk.
            
         
               (3)
            
            
               Az Egyiptomból importált görögszénamagvak egyes tételeiről megállapították, hogy a Shiga toxint termelő, O104:H4 szerotípusú Escherichia coli baktérium (STEC) által az Unióban okozott megbetegedések kiváltó tényezői voltak. Következésképpen a 2011/402/EU bizottsági végrehajtási határozat (3) betiltotta az Egyiptomból származó és a határozat mellékletében felsorolt KN-kódok alá tartozó magvak és babfélék Unióban történő szabad forgalomba bocsátását. A tilalom 2011. október 31-én ér véget.
            
         
               (4)
            
            
               2011. augusztus 21. és 25. között a Bizottság Élelmiszerügyi és Állategészségügyi Hivatala vizsgálatot végzett Egyiptomban, hogy felkutassák a Németország északi részében és Bordeaux-ban (Franciaország) a közelmúltban fellépett E. coli (0104:H4 szerotípus) fertőzéses megbetegedések lehetséges forrását, és hogy értékeljék a gyanús magvak előállítási és feldolgozási körülményeit az említett harmadik országban.
            
         
               (5)
            
            
               A vizsgálat megállapításait és Egyiptomnak az emberi fogyasztásra szánt csírázásképes magvak előállításában tapasztalható hiányosságok leküzdésére tett intézkedéseit kiértékelték. Az értékelésből kiderül, hogy az egyiptomi hatóságok által bevezetett intézkedések nem elegendőek az azonosított kockázatok kiküszöböléséhez.
            
         
               (6)
            
            
               A 852/2004/EK rendelet 10. cikkének megfelelően az importált élelmiszereknek higiéniailag meg kell felelniük többek között a rendelet mellékletében megállapított követelményeknek. Ugyanakkor az egyiptomi hatóságok által foganatosított intézkedések nem nyújtanak elegendő garanciákat azon aktív kötelezettségvállalásra vonatkozóan, hogy az előállítás a 852/2004/EK rendelet I. mellékletének megfelelően történjen. 2011 októberének végén az Európai Élelmiszerbiztonsági Hatóság (EFSA) tudományos véleményt fog elfogadni a magvakból származó magvakban, csírákban, hajtásokban és a zsázsában Shiga toxint termelő Escherichia coli (STEC) és más patogén baktériumok okozta kockázatokról.
            
         
               (7)
            
            
               Az EFSA véleménye alapján bevezetendő esetleges további ellenőrző intézkedések függvényében, valamint annak érdekében, hogy az egyiptomi hatóságoknak elegendő idő álljon a rendelkezésére ahhoz, hogy a Bizottságnak további visszajelzéseket adjanak és hatékony garanciákat nyújtsanak a kiegészítő kockázatkezelési intézkedésekre vonatkozóan, 2012. március 31-ig meg kell hosszabbítani a 2011/402/EU végrehajtási határozatban az Egyiptomból származó magvak és babfélék Unióban történő szabad forgalomba bocsátása tekintetében megállapított ideiglenes tilalmat.
            
         
               (8)
            
            
               Mivel a 2011/402/EU végrehajtási határozat csak 2011. október 31-ig tiltotta a mellékletében szereplő, Egyiptomból származó magvak forgalomba bocsátását, e határozatot 2011. november 1-jétől kell alkalmazni annak biztosítása érdekében, hogy hatékonyan gátolja a mellékletben szereplő termékek behozatalát.
            
         
               (9)
            
            
               A 2011/402/EU végrehajtási határozatot ezért ennek megfelelően módosítani kell.
            
         
               (10)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2011/402/EU végrehajtási határozat a következőképpen módosul:
   
               1.
            
            
               A 2. cikk helyébe a következő szöveg lép:
               „2. cikk
               A mellékletben meghatározott, Egyiptomból származó magvak és babfélék Unióban történő szabad forgalomba bocsátása 2012. március 31-ig tilos.”
            
         
               2.
            
            
               A melléklet helyébe az e határozat mellékletében megállapított szöveg lép.
            
         2. cikk
   Ezt a határozatot 2011. november 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2011. október 28-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 31., 2002.2.1., 1. o.
   
      (2)  HL L 139., 2004.4.30., 1. o.
   
      (3)  HL L 179., 2011.7.7., 10. o.
   
      MELLÉKLET
      
         
            „MELLÉKLET
            Egyiptomból származó magvak és babfélék, amelyek Unióban történő szabad forgalomba bocsátása 2012. március 31-ig tilos:
            
                        KN-kód (1)
                        
                     
                     
                        Leírás
                     
                  
                        ex 0704 90 90
                     
                     
                        Salátacsíra
                     
                  
                        ex 0706 90 90
                     
                     
                        Céklacsíra, retekcsíra
                     
                  
                        ex 0708
                     
                     
                        Hüvelyes zöldségek csírái, frissen vagy hűtve
                     
                  
                        ex 0709 90 90
                     
                     
                        Szójababcsíra
                     
                  
                        0713
                     
                     
                        Szárított hüvelyes zöldség kifejtve, hántolva vagy felesen is
                     
                  
                        0910 99 10
                     
                     
                        Görögszénamag
                     
                  
                        1201 00
                     
                     
                        Szójabab, törve is
                     
                  
                        1207 50
                     
                     
                        Mustármag
                     
                  
                        1207 99 97
                     
                     
                        Más olajos mag és olajtartalmú gyümölcs, törve is
                     
                  
                        1209 10 00
                     
                     
                        Cukorrépamag
                     
                  
                        1209 21 00
                     
                     
                        Lucerna- (alfalfa) mag
                     
                  
                        1209 91
                     
                     
                        Zöldségmag
                     
                  
                        ex 1214 90 90
                     
                     
                        Lucerna- (alfalfa) csírák
                     
                  
      
      
         (1)  Az ebben a bizottsági végrehajtási határozatban említett KN-kódok a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (HL L 256., 1987.9.7., 1. o.) I. mellékletének második részében meghatározott kódoknak felelnek meg.”